DuncanCampbell

Herra Duncan Campbell, suvun päämies

**Vanhaherra Campbell** eli **Duncan Walter Campbell** on roolipelihahmo Suomen Habbo hotellissa. Hän teki ensiesiintymisensä 22.5.2023.

## Yleisesti

Vanhaherra Duncan Walter Campbell on Thomas Devin Campbellin ja Lisbet Ainsworthin ainoa lapsi. Hän on asianajaja ja vanhanliiton bisnesmies. Hän on kerryyttänyt omaisuttaan osakekaupoilla ja toiminut enkelisijoittajana.

## Elämäkerta

### Alkuvaiheet

**Duncan Walter Campbell** syntyi 21.9.1950 isänsä kartanossa Manchesterissa. Isä Thomas elätti perheen, ja äiti Lisbet toimi kotirouvana. Thomas oli aikansa suurimpia nimiä pankkialalla, hän omisti Campbell Capital pankin Manchesterissa. Valitettavasti isän uralla oli myös kääntöpuoli, ja se kostautui Duncanille varsin varhain isän sairastumisella ja myöhemmin isän varhaisella poismenolla. Duncan jäi äitinsä kasvatukseen.

Jo teini-iässä Duncan kiinnostui isänsä tavoin bisnesmaailmasta, ja lähti opiskelemaan sitä Manchesterin yliopistoon. Mielenkiinto kuitenkin vaihtui lakiasioihin ja sen opiskeluun. Hän valmistui asianajajaksi vuonna 1975. Hän toimi asianajajan tehtävissä talousrikollisuuden parissa. Duncan oli aina viehättynyt latinalaiseen amerikkaan ja sen musiikkiin, sekä kulttuuriin. Hän kävi usein lomamatkalla Dominikaanisessa tasavallassa, sekä Kolumbiassa.

### Avioliitto ja esikoinen

Vuonna 1980 Duncan tapasi lomamatkallaan Kolumbiassa, Bogotan kaupungissa arkeologi Alice Becayn. Se oli rakkautta ensisilmäyksellä, ja kiihkeän kuherrusviikon jälkeen Bogotan lämmössä pari oli umpirakastunut. Alice oli kotoisin Lontoosta, jossa hän asui pienessä yksiössä. Duncan pyysi heti Alicea tulemaan Manchesteriin kun tilanne sen sallii. Vuoden tapailun jälkeen Alice muutti pysyvästi Manchesteriin. Pari avioitui vuonna 1982 Manchesterissa. Heti sen perään vuonna 1984, Alice odotti jo esikoistaan. Vuonna 1985 syntyi poikalapsi Donald. Perhe arki oli haastavaa, Duncanin työmäärän takia. Alice hoiti ja kasvatti Donaldia, Duncanin työskennellessä kellon ympäri. Vuonna 2000 Alice pakkasi laukut ja lähti Ranskaan. Donald jäi isänsä hoiviin, mutta teini-ikäinen villi nuorukainen ei ollut isän mieleen ja hänet passitettiin sisäoppilaitokseen Liverpooliin. Duncan ja Alice eivät ole virallisesti hakeneet eroa, vaikka aikaa on kulunut jo kymmeniä vuosia. Duncan lähti viettämään eläkepäivään Dominikaaniseen tasavaltaan, Donaldin opiskellessa Liverpoolissa. Äiti Alice ei ole pitänyt yhteyttä poikaansa tai mieheensä myöhemmin.

### Eläkepäivät Dominikaanisessa tasavallassa

Duncan lähti nauttimaan eläkepäivistään Dominikaaniseen tasavaltaan sikareiden ja viskin kera. Hän asui varsin vaatimattomassa ranta-asunnossa rannan läheisyydessä.

### Enkelisijoittaminen mielenkiinnon kohteeksi

Eläkepäivillään Duncan perehtyi enkelisijoittamiseen, ja teki mittavia sijoituksia uusiin kuljetusyhtiöihin Dominikaanisessa tasavallassa.
Sijoitus kantoi hedelmää ja mielenkiinto kasvoi. Osan voitoista hän sijoitti hyväntekeväisyyteen ja koulurakennusten rakennuttamiseen Santo Domingossa.

### Paluu kotiin

Poika Donald oli ostanut hotelli Savoyn konkurssipesän, ja hänen tavoitteena on rakentaa dynastia uudelleen. Hän otti yhteyttä isäänsä, jonka bisnesvaisto ja kokemus olisi tarpeen projektin suhteen. Kuulleessaan poikansa projektin, hän pakkasi laukut ja palasi poikansa tueksi.